open-index/open-wikipedia-markdown huggingface dataset:
Grönroos

**Grönroos** on muun muassa seuraavien henkilöiden sukunimi:

* Alli Grönroos (1930–2012), ruotsinsuomalainen runoilija
* Börje Grönroos (1929–2015), suomalainen nyrkkeilijä ja yleisurheilija
* Christian Grönroos (s. 1947), suomalainen palvelu- ja asiakassuhdemarkkinoinnin professori
* Edvard Grönroos (1842–1928), suomalainen maanviljelijä, valtiopäivämies ja maanviljelysneuvos
* Emerik Grönroos (s. 1994), suomalainen jalkapalloilija
* Fredrik Edvard Grönroos (1849–1920), suomalainen tuomari ja valtiopäivämies
* Georg Grönroos (1885–1927), suomalainen näyttelijä
* Gustaf Hjalmar Grönroos (1863–1929), suomalainen lääkäri ja anatomi
* Henrik Grönroos (1908–2007), suomalainen kirjastonhoitaja ja kunniatohtori
* Henrik Grönroos (s. 1969), suomalainen näyttelijä ja teatteriohjaaja
* Janne Grönroos (s. 1984), suomalainen radiojuontaja ja stand up -koomikko
* Jari Grönroos (s. 1964), suomalainen nyrkkeilijä
* Jarl-Axel Grönroos (1919–1968), suomalainen mikrobiologian professori
* J. A. W. Grönroos (1861–1916), suomalainen tivoliyrittäjä ja Sariolan tivoli- ja sirkussuvun kantaisä
* Jouni Grönroos (s. 1967), suomalainen koripallovalmentaja
* Lambert Grönroos (1890–1982), suomalainen punakaartin päällikkö
* Matti Grönroos (1931–2016), suomalainen lääkäri ja professori
* Osmo Grönroos (1892–1945), suomalainen jääkärimajuri
* Sami Grönroos, suomalainen hip hop -artisti
* Simo Grönroos (s. 1983) , suomalainen kaupunginvaltuutettu ja Perussuomalaiset-puolueen puoluesihteeri
* Sonia Grönroos (s. 1984), suomalainen nyrkkeilijä
* Teuvo Grönroos (s. 1946), suomalainen muusikko
* Toivo Grönroos (1900–1925), suomalainen kirjailija
* Toni Alfthan-Grönroos (1870–1947), suomalainen piirustuksenopettaja ja taidemaalari
* Uljas Esikko Grönroos, kirjailijanimi Esikko Koitere (1879–1952), suomalainen teosofi ja kirjailija.
* Walton Grönroos (1939–1999), suomalainen oopperalaulaja
Käärmemakrillit

**Käärmemakrillit** (Gempylidae) on makrillikaloihin kuuluva heimo. Heimon lajeja tavataan kaikista valtameristä lämpimistä ja syvistä vesistä.

## Lajit ja anatomia
Varhaisimmat käärmemakrillien heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 16 sukua ja noin 24 lajia. Lajeja ovat muun muassa käärmemakrilli (*Gempylus serpens*), öljykala (*Ruvettus pretiosus*) ja kuta (*Thyrsites atun*). Käärmemakrillit ovat kooltaan keskikokoisia tai suuria kaloja ja ne voivat kasvaa 25&ndash;300 cm pitkiksi. Kalojen ruumis on tyypillisesti pitkulainen ja litteähkö. Suu on lajeilla suuri, hampaat kookkaat sekä torahammasmaiset ja alaleuka työntyy yläleukaa edemmäs. Käärmemakrilleilla on kaksi selkäevää, joista etummainen on pitkä ja matala. Selkäevän takana on eristäytyneitä eväkkeitä. Pyrstöevä on haarautunut ja vatsaevät alkeelliset tai puuttuvat kokonaan. Väriltään käärmemakrillit ovat tyypillisimmin ruskeita ja evät ovat tummat.   

## Levinneisyys ja elintavat
Käärmemakrillilajeja tavataan kaikista trooppisista ja subtrooppisista meristä. Ne elävät tyypillisesti syvissä vesissä 200&ndash;500 metrin syvyydessä ja osa lajeista tulee lähemmäs pintaa yöllä. Käärmemakrillit ovat nopeasti uivia petokaloja, jotka saalistavat pienempiä kaloja sekä kalmareita. Niitä saadaan sivusaaliina kalastettaessa tonnikaloja. Osa lajeista on hyviä ruokakaloja, mutta eräiden lajien liha on öljyistä ja pahanmakuista.

## Lähteet
Meher Baba

**Meher Baba** (oik. **Merwan Sheriar Irani**, devanagari: मेहेर बाबा, ) (25. helmikuuta 1894 – 31. tammikuuta 1969) oli Intiassa syntynyt mystikko ja guru. Hänen vanhempansa olivat Iranista ja uskonnoltaan zarathustralaisia. Baban nuoruutensa merkittävin tapahtuma oli kohtaaminen muslimipyhimyksen Hazrat Babajanin kanssa. Baba ilmoitti vuonna 1954 olevansa aikansa avatar, jumala ihmisen hahmossa.

Baba aloitti 10. heinäkuuta 1925 loppuelämän kestäneen hiljaisuuden ja kommunikoi kirjainlevyn ja erikoisen viittomakielensä avulla. Baba vietti lähimmistä oppilaistaan koostuneen yhteisönsä, mandalin, kanssa pitkiä ajanjaksoja erakkoelämää, jona aikana hän usein paastosi. 

Baba matkusti vuonna 1931 ensi kertaa länteen, jonne hän matkusti myöhemmin useasti. Loukkaannuttuaan kahdessa auto-onnettomuudessa Yhdysvalloissa ja Intiassa vuosina 1952 ja 1956 Baban kävelykyky kärsi merkittävästi. Vuonna 1962 hän kutsui länsimaiset seuraajansa Intiaan suureen darshaniin, jonka nimi oli "The East-West Gathering". Huolestuttuaan kasvavasta LSD:n ja muiden psykedeelien käytöstä Baba totesi vuonna 1966 että kyseisillä aineilla ei ole todellisia etuja. Heikkenevästä kunnostaan huolimatta Baba jatkoi "yleismaailmallista työtään" – joka sisälsi paastoamista, erakoitumista – kuolemaansa 31. tammikuuta 1969 asti. Baban hautapyhätöstä Meherabadissa Maharashtran osavaltiossa on muodostunut pyhiinvaelluspaikka.

## Aiheesta muualla
Kopeisk

**Kopeisk** () on teollisuuskaupunki Tšeljabinskin alueella Venäjällä ja sijaitsee heti miljoonakaupunki Tšeljabinskin itäpuolella. Vuoden 2010 väestönlaskennan mukaan Kopeiskin väkiluku oli 137 601 henkeä.

## Lähteet
Scholz

**Scholz** voi viitata seuraaviin henkilöihin:

* Dieter Scholz (s. 1938), saksalais-zimbabwelainen katolinen piispa
* Elfriede Scholz (1903–1943), kirjailija Erich Maria Remarquen sisar
* Heiko Scholz (s. 1966), saksalainen entinen jalkapalloilija ja valmentaja
* Helmut Scholz (s. 1954), saksalainen poliitikko ja europarlamentaarikko
* Jackson Scholz (1897–1986), yhdysvaltalainen pikajuoksija ja olympiavoittaja
* Lilly Scholz (1903–1994), itävaltalainen taitoluistelun maailmanmestari
* Olaf Scholz (s. 1958), saksalainen sosiaalidemokraattisen puolueen poliitikko, liittokansleri 2021–2025.
Myanmarin vaakuna

**Myanmarin vaakuna** on Myanmarin tunnus lipun ja kansallislaulun ohella. Sen nykyinen versio otettiin käyttöön vuonna 2008 uuden perustuslain myötä.

Vaakunan keskellä on valtion kartta. Kummallakin puolella on leijona, jotka ovat tyypillisiä hahmoja paikallisessa kuvataiteessa, ja ne edustavat viisauden hillitsemää voimaa. Vaakunaa ympäröivät perinteiset myanmarilaiset kukkakuviot. Ylhäällä on sosialismin aikana lisätty viisisakarainen tähti.

## Lähteet
ISR Racing

**ISR Racing** on tšekkiläinen pikkuformulatalli, joka kilpaili World Series by Renault-sarjassa vuodet 2010-2014. Nykyään talli kilpailee Blancpain Endurance Series ja Blancpain Sprint Series -sarjoissa. Tallin perusti vuonna 1993 Igor Salaquarda. Talli on aiemmin kilpaillut mm Formula 3 Euroseries, International Formula Master, Auto GP, International Formula 3000 ja Formula BMW ADAC-sarjoissa vaihtelevalla menestyksellä. Talli on voittanut kaksi kuljettajan maailmanmestaruutta CE Super Touring Mestaruussarjassa vuosina 1998 ja 1999 Josef Vencin voimin. Vuonna 2001 talli voitti tšekin GT Championship-sarjan mestaruuden Antonin Charouzin voimin. Vuodesta 2010 lähtien talli on osallistunut Formula Renault 3.5 sarjaan sijoittuen kausina 2010 ja 2011 sarjan kolmanneksi. Talli vetäytyi sarjasta vuoden 2014 päätteeksi.
Lars Bender

**Lars Bender** (s. 27. huhtikuuta 1989 Rosenheim, Baijeri, Länsi-Saksa) on saksalainen jalkapalloilija, pelipaikaltaan keskikenttäpelaaja ja puolustaja. Hän edusti Saksan 2. Bundesliigassa TSV 1860 Müncheniä vuosina 2006–2009 ja Bundesliigassa Bayer 04 Leverkusenia vuosina 2009–2021. Hän oli pitkään Leverkusenin joukkueen kapteeni. Hänellä on identtinen kaksoisveli Sven Bender, ja molemmat lopettivat pelaajauransa Bayer Leverkusenissa samalla kertaa toukokuussa 2021.

## Seurajoukkueura
Bender nousi 1860 Münchenin edustusjoukkueen rinkiin 2006. Hän pelasi seurassa kolmen vuoden aikana 2. Bundesliigassa 58 ottelua, joissa teki neljä maalia. Elokuussa 2009 hän siirtyi 2,5 miljoonalla eurolla Bayer Leverkuseniin. Hän pelasi seurassa 256 bundesliigaottelua, joissa hän teki 22 maalia ja antoi 29 maalisyöttöä. Mestarien liigan 30 ottelussa hän teki yhden maalin. Eurooppa-liigassa hän pelasi 28 ottelua.

## Maajoukkueura
Bender pelasi neljä ottelua ja teki loppuottelun avausmaalin Saksan voittaessa alle 19-vuotiaiden Euroopan-mestaruuden 2008. Hän pelasi viisi ottelua alle 20-vuotiaiden MM-kilpailuissa 2009. Hän pelasi kaikki kuusi ottelua Saksan saavuttaessa olympiahopeaa Rio de Janeirossa 2016.

Bender pelasi ensimmäisen ottelunsa Saksan A-maajoukkueessa ystävyysottelussa Puolaa vastaan syyskuussa 2011. Hän pelasi EM-kilpailuissa 2012 minuutin alkulohkon peleissä Portugalia ja Alankomaita vastaan sekä Tanska-pelin kokonaisuudessaan. Hän teki Tanskaa vastaan 2–1-voittomaalin. Kaikkiaan hän pelasi 19 A-maaottelua, joista viimeisen marraskuussa 2014, ja teki niissä neljä maalia.

## Lähteet
Jean Hansen

**Jean Werner Hansen** (6. maaliskuuta 1932 Kööpenhamina &ndash; 12. huhtikuuta 1987 Kööpenhamina) oli tanskalainen ratapyöräilijä. Hän edusti seuratasolla kööpenhaminalaista DBC:tä.

Hansen pyöräili maansa joukkueessa, joka sijoittui jaetulle viidennelle tilalle 4&nbsp;000 metrin takaa-ajossa Helsingin olympialaisissa 1952. Hän voitti maansa mestaruuskilpailuista yhteensä seitsemän mitalia, joista kolme oli kultaisia ja kilpaili ammattilaisena vuosina 1956&ndash;1960.

## Lähteet
Hakavillakas

**Hakavillakas** (*Arctornis l-nigrum*) on lähes täysin valkoinen yöperhoslaji. Suomessa se on erittäin harvinainen harhailija.

## Koko ja ulkonäkö
Hakavillakas on valkoinen, hieman silkinhohtoinen ja siiviltään läpikuultava perhonen. Ainoana siipikuviona etusiivessä on musta L-kirjaimen muotoinen laikku. Takasiivet ovat puhtaanvalkoiset samoin ruumis. Tuntosarvet ovat valkoiset tai kellertävät. Raajat ovat valkoiset mustilla poikkivöillä. Siipiväli on koiraalla 37&ndash;47&nbsp;mm ja naaraalla 48&ndash;56&nbsp;mm.

Samannäköinen laji on valkovillakas (*Leucoma salicis*), jolla on kuitenkin mustat tuntosarvet eikä lainkaan siipikuvioita.


Arctornis l-nigrum MHNT.CUT.2012.0.356. Les Mathes. Female..jpg |♀
Arctornis l-nigrum MHNT.CUT.2012.0.356.Crest-Voland. Male..jpg|♂ 


## Levinneisyys ja lentoaika
Hakavillakkaan levinneisyys ulottuu Pohjois-Espanjasta Etelä- ja Keski-Euroopan, Tanskan, aivan eteläisimmän Ruotsin ja Baltian kautta idässä Japaniin saakka. Suomesta hakavillakas on tavattu ainoastaan parikymmentä kertaa, ensimmäisen kerran syyskuussa 2001 Virolahdelta. Perhoset lentävät kesäkuun lopusta heinäkuun lopulle ja lämpiminä kesinä saattaa syntyä osittainen toinen sukupolvi elo-syyskuussa.

## Elinympäristö ja elintavat
Hakavillakkaat elävät erityisesti jaloja lehtipuita kasvavissa lehtimetsissä. Se on paikallinen, ja yksilöitä tavataan vain harvoin tavallisen elinympäristön ulkopuolella. Yksilöt oleskelevat tavallisesti korkealla latvustoissa ja lepäävät päivisin lehtien alapinnoilla. Häirittynä ne lennähtävät pieniä matkoja. Lento alkaa illan hämärryttyä, ja koiraat tulevat valolle, naaraat hyvin harvoin.

Naaras munii 100&ndash;300 munaa, jotka kuoriutuvat vajaata paria viikkoa myöhemmin. Toukat piilottelevat lehtien alapinnoilla kunnes siirtyvät talvilevolle käärityn lehden sisään. Vanhemmat toukat ovat nopealiikkeisiä ja oleskelevat lehdillä piilottelematta itseään. Täysikasvuiset toukat koteloituvat seuraavana vuonna touko-kesäkuun vaihteessa yhteensidottujen lehtien väliin. Tarpeeksi kuumina kesinä koko perhosen kehitys munasta aikuiseksi voi tapahtua yhdessä kuukaudessa.

## Ravintokasvi
Toukka syö monien eri lehtipuiden lehtiä.

## Lähteet

## Aiheesta muualla
* toukka 
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Betonijauhe

**Betonijauhe** valmistetaan kevytbetonista. Jauheen tyypillinen raekoko on 0–3 millimetriä. Yleisin betonijauheen käyttökohde on  öljyjen, kemikaalien ja maalien imeyttäminen, neutraloiminen ja puhdistaminen sekä palojen ja liukastumisonnettomuuksien estäminen.

## Lähteet
Chatham House

**The Royal Institute of International Affairs**, tavallisemmin **Chatham House**, on brittiläinen, riippumaton ja voittoa tuottamaton kansainvälisen politiikan tutkimuslaitos.

Yhdistys on perustettu 1920 ja se toimipaikka on nimenomainen Chatham House Lontoon St. James's Squarella. Yhdysvaltalainen Council on Foreign Relations on historiallisesti Chatham Housen sisarhanke.

## Katso myös
*Chatham House -sääntö

## Aiheesta muualla

*Chatham Housen kotisivut
*
*
Särkynyt enkeli

**Särkynyt Enkeli** on vuonna 1983 ilmestynyt Yön toinen single, jonka B-puolella on Jussi Hakulisen laulama versio Tapio Rautavaaran tunnetuksi tekemästä kappaleesta *[[Päivänsäde ja menninkäinen]]*. Molemmat ovat mukana yhtyeen saman vuoden marraskuussa julkaistulla debyyttialbumilla *[[Varietee (albumi)|Varietee]]*. Single nousi listoille heti ilmestyttyään lokakuussa 1983 ja oli korkeimmillaan Seura-lehden kokoamalla singlelistalla sijalla 7 ja Suosikin listalla sijalla 12.

## Muusikot
*Olli Lindholm – laulu (A1)
*Jani Viitanen – kitara, taustalaulu
*Juha Rauäng – basso 
*Veikko Lehtiranta – rummut, taustalaulu 
*Jussi Hakulinen – kosketinsoittimet, taustalaulu, laulu (B1)

## Kappaleet
;A-puoli
# 
;B-puoli
# 

## Lähteet
*YÖ: Särkynyt enkeli Finnmusic.

### Viitteet
Apicius

**Apicius** on kokoelma, joka sisältää roomalaisia ruokareseptejä, joita yleisesti pidetään syntyneen 300-luvun jälkipuoliskolla tai 400-luvun alkupuoliskolla, ja jotka on kirjoitettu kielellä, joka muistuttaa enemmän vulgaarilatinaa kuin klassista latinaa.

Nimi oli pitkään liitetty ruokaan kohdistuvaan liioiteltuun rakkauteen, mikä on peräisin varhaiselta nimen kantajalta Marcus Gavius Apiciukselta, joka oli roomalainen herkuttelija ja hienostuneen ylellisyyden ihailija, joka eli joskus ensimmäisellä vuosisadalla keisari Tiberiuksen hallintoaikana. Hänen on virheellisesti väitetty kirjoittaneen tämän kirjan, joka on pseudepigrafisesti pantu hänen nimiinsä.

*Apicius* on keittiössä käytettävä kirja. Sen varhaisimmat painetut versiot julkaistiin tavallisesti yleisnimellä *[[De re coquinaria]]* ('ruoanlaitosta'), ja se pantiin muutoin tuntemattoman ”Caelius Apiciuksen” nimiin, mikä päähänpisto perusteltiin sillä, että toinen käsikirjoituksista on otsikoitu tekstillä ”API CAE”.

## Sisältö

Teksti on järjestetty kymmeneen osaa, joiden sisältö jakautuu samaan tapaan kuin nykyaikaisissa keittokirjoissa:  
# *Epimeles* — Kokki
# *Sarcoptes* — Liha
# *Cepuros* — Puutarhasta
# *Pandecter* — Eri ruokalajeja
# *Ospreon* — Herneet, pavut, linssit ym.
# *Aeropetes* — Kana
# *Polyteles* — Herkkuja
# *Tetrapus* — Nelijalkaiset
# *Thalassa* — Mereneläviä
# *Halieus* — Kalaa

Sisältö ei aina vastaa otsikkoa.

## Ruoka
Kirjassa kuvattujen reseptien avulla voi valmistaa Välimeren seuduilla noihin aikoihin sovellettua ruokavaliota noudattavia ruokia. Antiikin aikaan, ei ollut monia niistä ruokalajeista, jotka seutuun nykyisin liitetään. Reseptit on tarkoitettu varakkaan luokan käyttöön, ja osa niistä sisälsi aika eksoottisisa aineksia, kuten flamingoa.

## Aiheesta muualla
### Latinankieliset tekstit
* Bibliotheca Augustana: De Re Coquinaria Libri Decem Mary Ella Milhamin editio 
* Keittokirjan latinankielinen teksti, The Latin Library 
*  (Cesare Giarratanon ja Friedrich Vollmerin versio vuodelta 1922, korvattu uudella, mutta yhä käyttökelpoinen)
* toinen latinankielinen versio (lähdettä ei ilmoitettu) 
* Vehlingin englanninkielinen käännös
* Diplomatiikan menetetelmin luotu latinankielinen tekstiversio, vieressä englanninkielinen teksti ja reseptit nykyaikaistettu. 

### Toissijainen aineisto
*Apicius: Kuinka valmistetaan viiden ruokalajin roomalainen juhla-ateria 
*James Groutin ''Apicius'',  Encyclopædia Romanassa
* Käännetty osittain uudelleen saksankielisestä käännöksestä, mukautettuna nykyajan ruoanlaittotyyliin

## Lähteet
Omanin vaakuna

**Omanin vaakuna** on Omanin tunnus lipun ja kansallislaulun ohella.

Vaakunassa on kaksi ristikkäistä miekkaa, khanjar-tikari ja gambia, paikallinen tikarivyö. Ne ovat perinteisiä omanilaisia aseita. Vaakuna on otettu käyttöön 1800-luvun puolessavälissä.

Vaakuna on myös Omanin lipun tangonpuoleisessa ylänurkassa.

## Lähteet
Kuusikarvajalka

**Kuusikarvajalka** (*Calliteara abietis*) on melko harvinainen, harmaankirjava yöperhonen. Vanhemmassa kirjallisuudessa se esiintyy kuusikehrääjänä.

## Koko ja ulkonäkö
Keskikokoinen yöperhonen, jonka naaraat ovat selvästi koirasta kookkaampia ja sävyltään vaaleampia. Siipien pohjaväri on harmaanruskea, naaraalla vaaleanharmaa ja etusiiven poikki kulkee selvästi kahdesta kolmeen mustan- tai tummanruskeaa poikkijuovaa, joista uloimmainen on selvästi mutkitteleva. Sen ja siiven ulkoreunan välissä on vaalea poikkijuova. Siiven ulkoreunan ripsissä vuorottelevat vaaleat ja tummat alueet. Takasiivet ovat harmaanruskeat ja niissä on himmeä, tumma keskitäplä. Siipiväli on naaraalla 47&ndash;56&nbsp;mm, kun koiraat jäävät 38&ndash;45&nbsp;mm kokoon.

Toukka on vihreä ja hyvin pitkäkarvainen. Sen kyljillä ja selässä on mustavalkoiset pitkittäisjuovat. Jaokkeissa 4&ndash;7 on kellanruskeat karvatupsut, joiden sivut ovat valkoiset. Pään sivuilla on pitkät, mustat, eteenpäin osoittavat karvatupsut ja jaokkeessa 11 pitkä keltainen perätupsu. Toukka kasvaa 32&ndash;42&nbsp;mm pitkäksi.

## Levinneisyys ja lentoaika
Kuusikarvajalka on taigalaji, jota tavataan varsin harvinaisena Keski-Euroopassa yleistyen pikkuhiljaa itää ja pohjoista kohti. Idässä levinneisyys ulottuu Venäjän poikki aina Japaniin saakka ja pohjoisessa Ruotsin ja Suomen keskiosiin. Suomessa kuusikarvajalka elää Kokkola-Lieksa-linjan eteläpuolella. Perhoset lentävät kesäkuun lopulta elokuun alkuun.

## Elinympäristö ja elintavat
Kuusimetsien laji, jolla ei ole mainittavaa vaellustaipumusta. Se on yleensä esiintymiseltään paikoittainen, mutta joinakin vuosina huomattavan runsaslukuinen. Naaraat aloittavat lennon illan hämärtyessä, mutta koiraat vasta lähellä keskiyötä. Koiraat myös lentävät valolle, naaraat erittäin harvoin ja naaraiden arvellaan oleskelevan pääasiassa korkealla latvustoissa. Koiraat etsivät naaraita naaraan tuottamien feromonien tuoksun perusteella, mutta ne tulevat myös tuhkakarvajalkanaaraiden luokse, joten feromonin tuoksu ei ole kovin lajityypillinen.

Naaras munii 130&ndash;200 munaa muutaman kymmenen munan ryhminä kuusien oksille, ilmeisesti pääasiassa latvustoon. Toukat kuoriutuvat parin viikon sisällä ja viettävät ensimmäisen vuorokauden täysin paikoillaan ja syömättä. Pienet toukat voivat levittäytyä tuulen mukana muihin seudun puihin. Toukat talvehtivat keskenkasvuisina kaarnankoloissa ja voivat kantautua joulukuusien mukana sisätiloihin. Luonnossa niitä tapaa harvoin. Toukat ovat täysikasvuisia touko-kesäkuun vaihteessa ja koteloituvat löyhän kotelokopan sisään oksille.

## Ravintokasvi
Toukka elää ensisijaisesti metsäkuusella (*Picea abies*), mutta siitä on havaintoja myös siperianlehtikuuselta (*Larix sibrica*) ja jopa katajalta (*Juniperus communis*).

## Lähteet

## Aiheesta muualla
* Laji.fi: Kuusikarvajalka (''Calliteara abietis'')
* Suomen Perhoset: Kuusikarvajalka
* Kuusikarvajalka (''Calliteara abietis'') toukka 
* Centre for Agriculture and Biosciences International (CABI): Calliteara abietis 
* Norges sommerfugler 
* Moths and Butterflies of Europe and North Africa 
* Bestimmungshilfe des Lepiforums
Charouz Racing System

**Charouz Racing System (CHRS)** (Formula Renault 3.5 sarjassa nimellä **Lotus**) on tšekkiläinen autourheilutalli, jonka perusti Antonín Charouz vuonna 1985. Talli on voittanut Formula 3000 International Masters sarjan mestaruuden vuonna 2006. Vuonna 2009 talli voitti Le Mans Series -sarjan mestaruuden kuljettajinaan Jan Charouz, Tomas Enge ja Stefan Mücke. Talli on kilpaillut myös Auto GP, A1 Grand Prix ja FIA GT3 European Championship sarjoissa.

## Formula 2 -tulokset

## Formula 3 -tulokset
Jon Lancaster

**Jon Lancaster** (s. 10. joulukuuta 1988 Leeds) on brittiläinen moottoriurheilija.

## Ura
Lancaster ajoi kartingia vuosina 1999–2006, kunnes hän siirtyi kilpailemaan Formula Ford -sarjaan. Siellä hän kilpaili Star of Silverstone -sarjaa voittaen yhden kilpailun. Hän ajoi samana vuonna Formula Renault’n talvisarjassa neljä kilpailua. Vuonna 2007 Lancaster kilpaili Eurocup Formula Renault -sarjassa voittaen viisi kilpailua ja sijoittuen sarjan toiseksi. Hän ajoi samana vuonna Ranskan Formula Renault -sarjassa sijoittuen sarjan kuudenneksi. 

Vuonna 2008 Lancaster ajoi Formula 3 -eurosarjassa ART-tallin autolla sijoittuen sarjan 12:nneksi. Hän oli samana vuonna Formula 3 Masters -kilpailun kolmas. Vuonna 2009 Lancaster kilpaili FR 3.5 -sarjassa. Hän voitti yhden kilpailun ja sijoittui sarjan 13:nneksi. Vuonna 2010 hän jatkoi sarjassa ollen jälleen kolmastoista.

Vuonna 2011 Lancaster ajoi FIA Formula Two Championship -sarjassa kaksi kilpailua saavuttaen 14 pistettä ja neljä kilpailua Auto GP -sarjassa voittaen yhden kilpailun. Vuonna 2012 Lancaster kilpaili GP2-sarjassa Ocean Racing Technology -tallissa. Hänet kuitenkin korvattiin budjettiongelmien myötä heti kauden avausviikonlopun jälkeen Brendon Hartleyllä. Vuonna 2013 Lancaster teki paluun GP2-sarjaan Hilmer Motorsport -tallissa. Hän otti ensimmäisen GP2-voittonsa Silverstonen sprinttikilpailussa. Hän ajoi voittoon myös Nürburgringin sprinttikilpailussa. Hän sijoittui lopulta sarjan 11:nneksi. Vuonna 2014 Lancaster jatkoi GP2:ssa MP Motorsport -tallissa. Hän ajoi vain kaksi kilpailua kunnes hänet korvattiin Tio Ellinasilla. Myöhemmin Lancaster palasi jälleen GP2-sarjaan korvaten Facu Regalian Hilmer Motorsport -tallissa. Hän saavutti kuusi pistettä.

## GP2-tulokset

## Lähteet
Marie-Antoine Carême

**Marie Antoine (Antonin) Carême** (; 8. kesäkuuta 1784  Pariisi – 12. tammikuuta 1833 Pariisi) oli ranskalainen keittiömestari ja keittokirjailija. Hänet tunnetaan "kokkien kuninkaana ja kuninkaiden kokkina", ja hän oli nimellä *[[haute cuisine]]* tunnetun kuninkaallisten ja Pariisin äkkirikkaiden suosiman vaikean keittotaidon varhainen harjoittaja ja edustaja. Carêmeta pidetään usein ensimmäisenä kansainvälistä mainetta saaneena julkkiskokkina ja hänen vaikutuksensa ranskalaiseen keittiöön oli suuri.

## Elämäkerta

Marie Antoine Carême syntyi keskiluokkaiseen perheeseen Pariisissa. Suurelle yleisölle hän tuli tunnetuksi vuonna 1815 julkaistun kirjansa *Le Pâtissier royal parisien* myötä. Teos oli vasta kolmas kokonaan ranskalaisiin leivonnaisiin erikoistunut teos, sitä olivat edeltäneet *Pâtissier françois* (1653) ja *La Pâtisserie de santé* (1790). Carêmen kirjassa esiteltiin kuitenkin sen edeltäjiä enemmän ruokalajeja. Se oli myös ensimmäinen ranskalainen keittokirja, jossa käytettiin laajasti kuvitusta aiheena olleista ruokalajeista. Kirjassaan Carême painotti myös ruuan esillepanon tärkeyttä ja kritisoi edeltäjiään "ruokavuorien" tarjoilusta.

Carêmen toinen merkittävä teos *L’art de la cuisine française au XIXe siècle* julkaistiin vuonna 1847. Kirjassa hän keskittyi jälleen näyttävään esillepanoon. Tätä tärkeämpi aihe oli kuitenkin ranskalaisessa ruuassa käytettyjen kastikkeiden uusiminen. Kastikkeet olivat usein vetisiä, mutta Carême esitteli niin sanotut samettiset kastikkeet, joista tulisi sittemmin kiinteä osa ranskalaista keittiötä. Uudistusmielisyydestään huolimatta hän kannatti perinteistä ruuan tarjoilutapaa *service à la française*, jossa kaikki aterian ruokalajit tuotiin yhtä aikaa pöytään eri lautasilla. tämän vastakohta oli *service à la russe*, jossa ruokalajit tuotiin yksitellen pöytään kun muita pidettiin lämpiminä keittiössä. Carême piti ranskalaista tyyliä "elegantimpana ja ylellisempänä", joskin epäkäytännöllisempänä. 

Carêmen vaikutus ranskalaisessa keittiössä oli voimakas etenkin vuoteen 1903 saakka, jolloin Auguste Escoffier haastoi hänen ajatuksiaan teoksellaan *Guide Culinaire*.

## Lähteet
Luonnon politiikka

**Luonnon politiikka** on Yrjö Hailan ja Ville Lähteen toimittama kirja, joka ilmestyi vuonna 2003 Vastapainon kustantamana.

## Sisältö
* Yrjö Haila & Ville Lähde: Luonnon poliittisuus: Mikä on uutta?
* Raymond Williams: Luontokäsitykset, suom. Mikko Lehtonen
* Bruno Latour: Moderni vai ekologinen? Uutta oikeutusta etsimässä, suom. Ismo Koskinen
* William E. Connolly: Ääniä tuulispäästä, suom. Topi Makkonen
* Tim Ingold: Sfäärien soitosta pallojen pinnalle: Ympäristöajattelun topologiasta, suom. Ville Lähde
* Yrjö Haila: 'Erämaa' ja ympäristöajattelun moniulotteisuus
* Donna Haraway: Manifesti kyborgeille: tiede, teknologia ja sosialistinen feminismi 1980-luvulla, suom. Maarit Piipponen, Eila Rantonen, Suvi Ronkainen

## Lähteet

## Aiheesta muualla
* Ulla Kokko: Ihminen ihmettelee: onko luonto pyhä vai paha? Kiiltomato.net 17.2.2004.
Vladimir Matjušenko

**Vladimir Vladimirovitš Matjušenko** (, s. 4. tammikuuta 1971 Retšytsa, Valko-Venäjän SNT) on valkovenäläinen vapaaottelija ja oli vuosina 2007–2008 IFL:n alemman raskaansarjan mestari. Hän otteli urallaan myös UFC:ssä ja Bellatorissa.

## Ura
Matjušenko siirtyi IFC:stä UFC:hen vuonna 2001 ja otteli toisessa jo ottelussaan Tito Ortizia vastaan alemman raskaansarjan mestaruudesta. Matjušenko kuitenkin hävisi ottelun tuomariäänin. Myöhemmin hävittyään ottelunsa Andrei Arlovskille Matjušenko siirtyi UFC:stä IFL:ään, jossa hän saavutti kevyen raskaansarjan mestaruuden vuonna 2007. Matjušenko voitti Alex Schoenauerin tuomariäänin. Puolustettuaan IFL-mestaruuttaan Matjušenko palasi takaisin UFC:hen vuonna 2009 UFC 103 tapahtuman myötä, jossa hän voitti Igor Pokrajacin.

## Lähteet

## Aiheesta muualla
*Vladimir Matjušenkon vapaaottelutilastot
Brandon Mull

**Brandon Mull** (s. 18. marraskuuta 1974) on yhdysvaltalainen fantasiakirjailija. Hänet tunnetaan lapsille ja nuorille suunnatusta Myyttihovi-sarjastaan.

## Bibliografia
### Suomennetut teokset

### Myyttihovi-sarja

* *[[Myyttihovi]]*, WSOY, 2010
* *Iltatähden kilta*, WSOY, 2010
* *Varjoruton kosketus*, WSOY, 2011
* *Käärmekonnun salaisuudet*, WSOY, 2012
* *Demonivankilan avaimet*, WSOY, 2012

### Suomentamattomia teoksia
* *The Candy Shop War* (2007)
* *Pingo* (2009)
* *A World Without Heroes* (2011)
* *Seeds of Rebellion* (2012)
* *Dragonwatch* (2017)
* *Dragonwatch: Wrath of the Dragon King* (2018)
* *Dragonwatch: Master of the Phantom Isle* (2019)

## Aiheesta muualla
* Brandon Mullin virallinen kotisivu 
* Brandon Mull Risingshadow-sivustolla
Galneryus

**Galneryus** on japanilainen power metal -yhtye. Bändin perusti kitaristi Syu laulajan Masahiro "Yama-B" kanssa Osakassa vuonna 2001.
## Jäsenet
* Syu - Kitara (2001–)
* Yuhki - Koskettimet (2003–)
* Masatoshi Ono - Laulu (2009–)
* Taka - Basso (2009–)
* Lea - Rummut (2020–)

### Entiset jäsenet
* Junichi Satoh - Rummut (2003–2016)
* Yama-B - Laulu (2001–2008)
* Yu-To - Basso (2006–2008)
* Tsui - Basso (2003–2006)
* Yoshinori Takaoka - Koskettimet (2002)
* A - Koskettimet (2001–2002)
* Shogo Himuro - Basso (2001–2002)
* Toshihiro Yui - Rummut (2001–2002)
* Fumiya - Rummut (2016–2020)

## Julkaisut
### Albumit
* *Flag of Punishment* (2003.10.22)
* *Advance to the Fall* (2005.03.23)
* *Beyond the End of Despair* (2006.07.12)
* *One for All - All for One* (2007.08.22)
* *Reincarnation* (2008.09.10)
* *Resurrection* (2010.06.23)
* *Phoenix Rising* (2011.10.05)
* *Angel of Salvation* (2012.10.02)
* *Vetelgyus* (2014)
* *Under the Force of Courage* (2015)
* *Ultimate Sacrifice* (2017)
* *Into the Purgatory* (2019)
* *Union Gives Strength* (2021)
* *Between Dread and Valor* (2023)

### EPt
* *Rebel Flag* (2002.08.23)
* *United Flag* (2001)
* *Kizuna* (2012)

### Singlet
* "Everlasting (CD+DVD)" (2007.06.27)
* "Everlasting" (2007.06.27)
* "Alsatia/Cause Disarray" (2008.03.19)
* "Shining Moments" (2008.07.30)
* "Beginning of the Resurrection" (2010.04.21, digital EP)
* "Future Never Dies" (2011.09.07, digital EP)
* "Kizuna" (January 25, 2012)
* "Hunting for your Dream" (2012.07.18, EP)

### DVDt
* *Live for Rebirth* (DVD+CD) (2006.11.22)
* *Live for All - Live for One* (DVD+CD) (2008.03.05)
* *Live in the Moment of the Resurrection* (2 DVD) (2010.12.08)
* *Phoenix Living in the Rising Sun* (2012)
* *Reliving the Ironhearted Flag* (2014)
* *Attitude to Live* (2015)
* *The Sense of Our Lives* (2016)
* *Just Play to the Sky ~What Could We Do For You...?~* (2018)
* *Falling Into The Flames Of Purgatory* (2020)

### Video
* "Struggle for the Freedom Flag" (*Flag of Punishment*)
* "Silent Revelation" (*Advance to the Fall*)
* "My Last Farewell" (*Beyond the end of despair*)
* "Everlasting" (*Everlasting (Single)*)
* "New Legend" (*One For All - All For One*)
* "Alsatia" (*Alsatia/Cause Disarray (Single)*)
* "Shining Moments" (*Reincarnation*)
* "Destiny" (*Resurrection*)
* "You're the only" (*Beginning Of The Resurrection EP*)
* "Future Never Dies" (*Future Never Dies EP*)
* "Kizuna" (*絆(Kizuna)*)
* "Hunting for your Dream" (*Angel of Salvation*)
* "Angel of Salvation" (*Angel of Salvation*)

## Aiheesta muualla
* 
* 
* Viralliset sivut
Parrett

**Parrett** on 60 kilometriä pitkä joki Lounais-Englannissa Yhdistyneessä kuningaskunnassa. Se saa alkunsa Chedingtonin liepeillä Dorsetin kreivikunnassa ja virtaa Dorsetin ja Somersetin halki luoteeseen. Joki laskee Bristolin kanaaliin Bridgwaterin lähistöllä. Joen 1&nbsp;700 neliökilometrin suuruisella valuma-alueella asuu noin 300&nbsp;000 ihmistä. Somersetissa Parrett tulvii usein ympäröiville tasangoille.

Parrettin merkittävimpiä sivujokia ovat Tone, Isle, Yeo ja Cary. Joen varrella kulkee noin 80 kilometrin pituinen vaellusreitti River Parrett Trail.

## Lähteet

## Aiheesta muualla
Greta Johansson

**Anna Teresa Margareta "Greta" Johansson** (myöh. **Brandsten**; 9. tammikuuta 1895 Tukholma, Ruotsi – 28. tammikuuta 1978 San Mateo, Kalifornia, Yhdysvallat) oli ruotsalainen uimahyppääjä ja uimari. Hän voitti kultamitalin kymmenen metrin kerroshypyissä vuoden 1912 kesäolympialaisissa. Samoissa kisoissa hän kilpaili sadan metrin vapaauinnissa ja 4 × 100 metrin vapaauintiviestissä. Jälkimmäisessä hän pääsi neljännelle sijalle.

Vuonna 1914 Johansson muutti Yhdysvaltoihin ja avioitui uimahyppääjä Ernst Brandstenin kanssa. He työskentelivät siellä uimahyppyvalmentajina.

## Lähteet
Selma Andersson

**Selma Augusta Maria Andersson** (21. lokakuuta 1894 Tukholma – 6. huhtikuuta 1993 Nyköping) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa sijoittuen kerroshypyissä seitsemänneksi.

Andersson kilpaili kerroshypyissä jälleen kesäolympialaisissa 1920 Antwerpenissä.

Myös Anderssonin sisarukset Adolf, Erik ja Robert Andersson olivat olympiaurheilijoita.

## Lähteet
Ella Eklund

**Elin Dorotea "Ella" Eklund** (6. helmikuuta 1894 Tukholma – 17. elokuuta 1953 Tukholma) oli ruotsalainen uimahyppääjä. Hän kilpaili vuoden 1912 kesäolympialaisissa ja sijoittui viidenneksi kerroshypyissä.

## Lähteet
Blast

***Blast*** on Manu Larcenetin sarjakuva. Sarjan suomentaja on Heikki Kaukoranta, ja sarjaa julkaisee suomeksi WSOY. 

## Suomennetut albumit
*  Sarja: Blast, 1
* *Pyhän diilerin ilmestys* (*L'Apocalypce selon Saint Jacky*), suomentanut Heikki Kaukoranta, WSOY 2012  Sarja: Blast, 2
* *Päätä pahkaa* (*La tête premiere*), suomentanut Heikki Kaukoranta, WSOY 2013  Sarja: Blast, 3
* *Toivottavasti buddhalaiset ovat väärässä* (*Pourvu que les bouddhistes se trompent*), suomentanut Heikki Kaukoranta, WSOY 2015  Sarja: Blast, 4.

## Aiheesta muualla
* Reijo Valta: Blast – pysähdyksen tuokio. Pois työpöydältä 30.8.2011.
* Katariina Norontaus: Täydellisen pysähdyksen hetkeä etsimässä. Turun sanomat 4.9.2011.
* Jukka Laine: Kun joku liikahtaa, paikoillaan pysyvien mielestä tämä pakenee. Kvaak.fi 21.8.2011.
* Jokke Saharinen: Blast 1: Röykkiö ihraa . Savon sanomat 11.10.2011.
* Janne Suominen: Larcenet’n pimeä puoli . Lumo 10.2.2012.
* Jokke Saharinen: Blast iskee jälleen . Savon sanomat 9.12.2012.
Lisa Regnell

**Lisa Teresia Regnell** (3. helmikuuta 1887 Tukholma – 5. marraskuuta 1979 Enskede) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja sai hopeaa kerroshypyissä. Myös hänen sisaruksensa Elsa ja Nils Regnell olivat olympiaurheilijoita.

## Lähteet
Gustaf Blomgren

**Gustaf Adolf Viktor Blomgren** (24. joulukuuta 1887 Göteborg – 25. heinäkuuta 1956 Göteborg) oli ruotsalainen uimahyppääjä. Hän kilpaili vuoden 1912 kesäolympialaisissa Tukholmassa ja sai kerroshypyissä pronssimitalin.

Vuoden 1920 kesäolympialaisissa Antwerpenissä Blomgren osallistui sekä kerroshyppyihin että ponnahduslautakilpailuun ja pääsi molemmissa neljännelle sijalle.

Blomgren voitti kerroshypyissä Pohjoismaiden-mestaruuden sekä vuonna 1919 Kööpenhaminassa että 1921 Kristianiassa.

## Lähteet
Luontosopimus

**Luontosopimus** () on ranskalaisen filosofin Michel Serresin vuonna 1990 ilmestynyt kirja.

## Lähteet

## Aiheesta muualla
* Luontosopimus. Lukion yhteiskuntafilosofia, Internetix.
* Lehtonen, Turo-Kimmo: Luontosopimusta solmimassa . *Helsingin sanomat* 19.3.1995.
* Serres, Michel: Revisiting The Natural Contract . 1000 Days of Theory, 2006. 
*Kaksi aikaa. Suom. Jussi Vähämäki. *niin & näin* 1/1994, 3–12. [Luku teoksesta *Luontosopimus*.]
Štefan Matlák

**Štefan Matlák** (6. helmikuuta 1934 Bratislava – 12. huhtikuuta 2003 Bratislava) oli Tšekkoslovakiaa edustanut jalkapalloilija. Hän kilpaili vuoden 1964 kesäolympialaisissa Tokiossa ja kuului siellä maansa hopeaa saaneeseen joukkueeseen.

## Lähteet
Raymond Whittindale

**Raymond Whittindale** (1883 Kenilworth, Warwickshire – 9. huhtikuuta 1915 Cheltenham, Gloucestershire) oli brittiläinen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen *Moseley Wanderers* -joukkueeseen. Hän oli Claude Whittindalen veli.

## Lähteet
Claude Whittindale

**Claude Whittindale** (1881 Kenilworth, Warwickshire, Britannia – 10. helmikuuta 1907 Parkstone, Dorset, Britannia) oli brittiläinen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Moseley Wanderers -joukkueeseen. Hän oli Raymond Whittindalen veli.

## Lähteet
Philippe Candeloro

**Philippe Candeloro** (s. 17. helmikuuta 1972 Courbevoie, Ranska) on ranskalainen taitoluistelija. Hän kilpaili vuoden 1994 talviolympialaisissa Lillehammerissa ja sai yksinluistelussa pronssimitalin. Toisen pronssimitalin hän sai vuoden 1998 talviolympialaisissa Naganossa. Candeloro on lisäksi saanut hopeamitalit EM-kilpailuissa 1993 ja 1997 sekä MM-kilpailuissa 1994. Vuoden 1995 MM-kilpailuissa hän sai pronssia.

## Lähteet

## Aiheesta muualla
*
Jacques Thubé

**Jacques Marie Thubé** (22. kesäkuuta 1882 Nantes – 14. toukokuuta 1969 Nantes) oli ranskalainen kilpapurjehtija. Hän kilpaili vuoden 1912 kesäolympialaisissa Tukholmassa ja voitti kultaa kuuden metrin luokassa osana *Mac Miche* -joukkuetta. Amédée ja Gaston Thubé olivat hänen veljiään.

## Lähteet
Gaston Peltier

**Gaston Peltier** (1876–?) oli ranskalainen jalkapalloilija.

Peltier kilpaili vuoden 1900 kesäolympialaisissa Pariisissa, jossa hän kuului hopeaa saaneeseen joukkueeseen.

## Lähteet
Pierre Allemane

**Richard Louis Pierre Allemane** (19. tammikuuta 1882 Montpellier – 24. toukokuuta 1956 Autreville) oli ranskalainen jalkapalloilija.

Allemane kuului vuoden 1900 kesäolympialaisissa Pariisissa hopeaa saaneeseen joukkueeseen.

## Lähteet
Alfred Bloch

**Alfred Bloch** (1877–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.

## Lähteet
Alexia Bryn

**Alexia Marie Bryn-Schøien** (24. maaliskuuta 1889 Oslo – 19. heinäkuuta 1983 Oslo) oli norjalainen taitoluistelija. Hän sai pariluistelussa hopeaa vuoden 1920 kesäolympialaisissa Antwerpenissä. Lisäksi hän sai taitoluistelun maailmanmestaruuskilpailuissa hopeaa (1923) ja pronssia (1912).

Alexia Bryn oli Yngvar Brynin vaimo.

## Lähteet
Fernand Canelle

**Fernand Émile Canelle** (2. tammikuuta 1882 Pariisi – 11. syyskuuta 1951 Rueil-Malmaison) oli ranskalainen jalkapalloilija. Hän kilpaili Club Françaisille. Hän osallistui vuoden 1900 kesäolympialaisiin Pariisissa ja kuului siellä hopeaa saaneeseen joukkueeseen.

## Lähteet
Edmond Neefs

**Edmond Neefs** oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.

## Lähteet
Lucien Londot

**Lucien Jean Londot** oli belgialainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen joukkueeseen.

## Lähteet
Dirk Lotsy

**Dirk Nicolaas Lotsij** (3. heinäkuuta 1882 Dordrecht – 27. maaliskuuta 1965 Haag) oli alankomaalainen jalkapalloilija. Hän pelasi ensimmäisen ottelunsa Alankomaiden jalkapallomaajoukkueessa vuonna 1905. Sittemmin hän osallistui vuoden 1912 kesäolympialaisiin Tukholmassa joukkueen kapteenina sijoittuen pronssille. Hän oli Karel Lotsyn etäinen sukulainen.

## Lähteet
Anne Caldwell

**Anne Caldwell O’Dea** (30. elokuuta 1867 Boston – 22. lokakuuta 1936 Hollywood) oli yhdysvaltalainen sanoittaja ja teatterikäsikirjoittaja. Laulajana uransa aloittanut Caldwell sanoitti lauluja ja kirjoitti librettoja Broadway-näytelmiin vuodesta 1900-luvun alusta 1920-luvulle. Hänen pääasiallinen yhteistyökumppaninsa oli säveltäjä Jerome Kern, mutta hän sanoitti myös muun muassa Hugo Felixille, Otto Harbachille, Raymond Hubbellille, Dave Stamperille, Harry Tierneylle ja Vincent Youmansille. Caldwell oli yksi 1900-luvun alun harvoista naispuolisista laulunkirjoittajista Broadwayllä. Häntä on kutsuttu Broadwayn ensimmäiseksi menestyneeksi naissanoittajaksi.

## Näytelmät

**Sergeant Brue* (1905)
**The Top o’ th’ World* (1907)
**The Nest Egg* (1910)
**Uncle Sam* (1911)
**The Lady of the Slipper* (1912)
**When Claudia Smiles* (1914)
**Chin Chin* (1914)
**Pom-pom* (1916)
**Go to It* (1916)
**Jack O’Lantern* (1917)

**The Canary* (1918)
**She’s a Good Fellow* (1919)
**The Lady in Red* (1919)
**The Night Boat* (1920)
**The Sweetheart Shop* (1920)
**Tip Top* (1920)
**Hitchy-Koo* (1920)
**Good Morning Dearie* (1921)
**The Bunch and Judy* (1922)
**Sally* (1923)

**Stepping Stones* (1923)
**Peg-O’-My-Dreams* (1924)
**The Magnolia Lady* (1924)
**The City Chap* (1925)
**Criss Cross* (1926)
**Yours Truly* (1927)
**Lucky* (1927)
**Take the Air* (1927)
**Yours Truly* (1928)
**Three Cheers* (1928)

Lähde: *Internet Broadway Database*.

## Lähteet

## Aiheesta muualla
Rauno Keltanen

**Rauno Vorna Matti Keltanen** (s. 1. helmikuuta 1943 Nuijamaa) on suomalainen laulaja, laulunopettaja ja kuoronjohtaja, joka vaikutti Kajaanin mieslaulajissa 1970-luvulla.

## Diskografia
* Soi maailma säveleitä (1985)
* Sinun Silmäs Ja Minun Silmät (1985)
* Anna Luoja Suo Jumala (1985)
* Hän suuri on ihmeellinen (1985)
* Mieleni minun tekevi (1985)

## Aiheesta muualla
* 

## Lähteet
Allan Tuppurainen (laulaja)

**Allan Johannes Tuppurainen** (1939–1999) oli suomalainen laulaja, joka vaikutti CB-Kvintetti-yhtyeessä ja teki yhden LP-levyn M & T Tuotannolle vuonna 1984.

## Diskografia
* Rentukka-ojan aatu, (M & T 1984)

## Lähteet

## Aiheesta muualla
*
Darboux’n kehys

**Darboux’n kehys** on pintojen differentiaaligeometriassa kolmen vektorin joukko eli kehys. Se on nimetty ranskalaisen matemaatikon Jean Gaston Darboux’n mukaan.

## Darboux’n kehys pinnalla sijaitsevalle käyrälle
Olkoon *S* suunnistuva pinta kolmiulotteisessa euklidisessa avaruudessa **E**3.  Darboux’n kehys pinnalla *S* voidaan määritellä kaikille pinnan *S*. Tämän jälkeen on mielekästä tarkastella pääsuuntien suuntaisia käyriä.

### Määritelmä
Jokaiseen suunnistuvan pinnan pisteeseen voidaan liittää yksikäsitteinen yksikkövektori **u** (suunnistuvan pinnan määritelmä).  Jos γ kaarenpituuden suhteen parametrisoitu käyrä pinnalla *S*, **Darboux’n kehys** käyrälle γ pisteessä γ(*s*) määritellään asettamalla
:  \mathbf{T}(s) = \gamma'(s),  &nbsp;&nbsp; (*yksikkötangentti*)
:  \mathbf{u}(s) = \mathbf{u}(\gamma(s)),  &nbsp;&nbsp; (*yksikkönormaali*)
:  \mathbf{t}(s) = \mathbf{u}(s) \times \mathbf{T}(s),  &nbsp;&nbsp; (*tangenttinormaali*)
Kolmikko **T**,**u**,**t** on ortonormaali kanta, joten se on luonteva kehys käyrän γ näkökulmasta.

### Geodeettinen ja normaalikaarevuus sekä suhteellinen torsio
Huomaa, että käyrälle määritelty Darboux’n kehys ei vielä anna luonnollista liikkuvaa kehystä pinnalla, koska se riippuu tangenttivektorin valinnasta.  Saadaksemme luonnollisen kehyksen pinnalle, vertaamme käyrän γ Darboux’n kehystä sen Frenet&ndash;Serret kehykseen.  Olkoon
:  \mathbf{T}(s) = \gamma'(s),  &nbsp;&nbsp; (*yksikkötangentti*, kuten edellä)
:  \mathbf{N}(s) = \frac{\mathbf{T}'(s)}{\|\mathbf{T}'(s)\|},  &nbsp;&nbsp; (*Frenet-normaalivektori*)
:  \mathbf{B}(s) = \mathbf{T}(s)\times\mathbf{N}(s),  &nbsp;&nbsp; (*Frenet-binormaalivektori*).

Koska tangenttivektorit ovat kehyksissä samat, on olemassa yksikäsitteinen kulma α siten, että tasojen **N** ja **B** kiertäminen tuottaa parit **t** ja **u**:

:
\begin{bmatrix}
\mathbf{T}\\
\mathbf{t}\\
\mathbf{u}
\end{bmatrix}
=
\begin{bmatrix}
1&0&0\\
0&\cos\alpha&\sin\alpha\\
0&-\sin\alpha&\cos\alpha
\end{bmatrix}
\begin{bmatrix}
\mathbf{T}\\
\mathbf{N}\\
\mathbf{B}
\end{bmatrix}.


Derivoimalla ja käyttämällä Frenet&ndash;Serret-kaavoja saadaan

:
d\begin{bmatrix}
\mathbf{T}\\
\mathbf{t}\\
\mathbf{u}
\end{bmatrix}
=
\begin{bmatrix}
0&\kappa\cos\alpha\, ds&-\kappa\sin\alpha\, ds\\
-\kappa\cos\alpha\, ds&0&\tau \, ds + d\alpha\\
\kappa\sin\alpha\, ds&-\tau \, ds - d\alpha&0
\end{bmatrix}
\begin{bmatrix}
\mathbf{T}\\
\mathbf{t}\\
\mathbf{u}
\end{bmatrix}
::=
\begin{bmatrix}
0&\kappa_g \, ds&\kappa_n \, ds\\
-\kappa_g \, ds&0&\tau_r \, ds\\
-\kappa_n \, ds&-\tau_r \, ds&0
\end{bmatrix}
\begin{bmatrix}
\mathbf{T}\\
\mathbf{t}\\
\mathbf{u}
\end{bmatrix}


missä:
* κ*g* on käyrän **geodeettinen kaarevuus**,
* κ*n* on käyrän **normaalikaarevuus** ja
* τ*r* on käyrän **suhteellinen torsio** (ts. **geodeettinen torsio**).

## Lähteet

*
*
* 
* 
* 
*
Sabu (krakkeri)

**Sabu** (oik. **Hector Xavier Monsegur**) on yhdysvaltalainen krakkeri ja LulzSec-krakkeriryhmän perustaja. Monsegurin johdolla ryhmä hyökkäsi useita suuryrityksiä ja Yhdysvaltain virastoja vastaan. Uhreina olivat muun muassa Sony, FBI ja CIA. Monsegur suostui salaa yhteistyöhön FBI:n kanssa jäätyään kiinni elokuussa 2011, koska ei halunnut joutua eroon lapsistaan. Kiinni jäätyään hän jatkoi esiintymistään muun muassa Twitterissä kuten ennenkin. Monsegurin paljastukset johtivat useisiin pidätyksiin maaliskuussa 2012.  Monsegurin ansiosta viranomaiset onnistuivat lisäksi estämään yli 300 hakkerointiyritystä ja välttämään miljoonien dollarien taloudelliset vahingot.

Viranomaisten kanssa tehdyn yhteistyön vuoksi Monsegur istui lopulta vankilassa yhteensä vain seitsemän kuukautta. Normaalitapauksessa Monsegur olisi voinut saada yli 20 vuoden mittaisen vankeusrangaistuksen.

## Lähteet
Gudrun

**Gudrun** on pääasiassa Saksassa ja pohjoismaissa esiintyvä naisen etunimi. Nimi on germaanista alkuperää.

Nimen muinaisskandinaavisen muodon Guðrún tulkitaan merkitsevän Jumalan salaista viisautta. Skandinaavisessa mytologiassa Gudrun oli Sigurdin puoliso.

Saksan kielessä alkumuodoiksi katsotaan muinaisyläsaksan *gunt* (taistelu) ja *rúna*(salaisuus). Gudrun (Kudrun) on keskiyläsaksalaisen eepoksen sankaritar. Tarina kirjoitettiin muistiin noin vuonna 1230 Itävallassa. Siinä Gudrun ei suostu ryöstäjänsä puolisoksi vaan joutuu vuosiksi vankeuteen. Vihdoin sulhanen vapauttaa hänet.

Suomessa nimi Gudrun on maaliskuuhun 2026 mennessä annettu noin 510 henkilölle. Gudrunin nimipäivä on suomen­ruotsalaisen kalenterin mukaan 7. maaliskuuta.

## Tunnettuja Gudruneja ja Guðrúneja

* Guðrún Arnardóttir (s. 1995), islantilainen jalkapalloilija
* Gudrun Burwitz (1929–2018), saksalainen Stille Hilfe -järjestön aktiivi, Heinrich Himmlerin tytär
* Gudrun Ensslin (1940–1977), saksalainen terroristi, Punaisen armeijakunnan jäsen
* Guðrún Hafsteinsdóttir (s. 1979), islantilainen Itsenäisyyspuolueen kansanedustaja
* Guðrún Helgadóttir (1935–2022), islantilainen kirjailija ja poliitikko
* Gudrun Annette Høie (s. 1970), norjalainen painija
* Gudrun Houlberg (1889–1940), tanskalainen näyttelijä
* Gudrun Mörne (1905–1981), suomenruotsalainen toimittaja ja lastenkirjailija
* Gudrun Pausewang (1928–2020), saksalainen kirjailija
* Gudrun Schyman (s. 1948), ruotsalainen poliitikko
* Gudrun Wagner (1944–2007), saksalainen musiikkifestivaalien järjestäjä, 
* Gudrun Zapf-von Hesse (1918–2019), saksalainen typografi, kalligrafi ja kirjansitoja

## Lähteet
Gasellit (yhtye)

**Gasellit** on loppuvuodesta 2008 Helsingin Oulunkylässä perustettu rap-yhtye. Yhtyeeseen kuuluvat räppärit **[[Hätä-Miikka]]** (oik. Miikka Niiranen, s. 1988), **Päkä** (oik. Pekka Salminen, s. 1989) ja **Thube Hefner** (oik. Tuomas Pietikäinen, s. 1989) sekä tuottaja/DJ **MusaJusa** (oik. Jussi Mikkonen, s. 1989). Yhtyeen artistit keikkailevat usein myös eri aliaksilla ja kokoonpanoilla.

Yhtye on julkaissut yhden EP:n ja seitsemän pitkäsoittoa. Gaselleiden levy-yhtiönä toimii Sony Music Finland ja sen keikkamyynnistä vastaa All Day Entertainment.

Gasellit palkittiin Emma-gaalassa helmikuussa 2019 Vuoden yhtye -palkinnolla ja toukokuussa 2022 Vuoden rap/R&B -palkinnolla.  

Musiikin lisäksi yhtyeen jäsenet Hätä-Miikka ja Päkä ovat myös kirjoittaneet syyskuussa 2017 julkaistun esikoisromaaninsa *Sä maksat*.

Päkä on myös kirjoittanut vuonna 2021 julkaistun *Matka*-nimisen kirjan, joka kuvaa yhtyeen matkaa alusta lähtien. Kirjalla kuullaan myös yhtyeen muiden jäsenien kommentteja. Kirjan on kustantanut Johnny Kniga.

## Historia
Gasellien esikoisjulkaisu *[[Gasellit EP]]* julkaistiin omakustanteena huhtikuussa 2010. EP:n kappaleesta "Silmäpussit" julkaistiin musiikkivideo tammikuussa 2010. Yhtyeen debyyttialbumi *[[Kiittämätön]]* julkaistiin Monsp Recordsin kautta 4. huhtikuuta 2012, ja se nousi Suomen virallisen albumilistan 26. sijalle. Albumilta on julkaistu musiikkivideot kappaleista "Ime huiluu", "Pillist kii", "Hiki" ja "Kiittämätön nilkki".

Gasellien toinen kokopitkä albumi *[[Aina (albumi)|Aina]]* julkaistiin Monsp Recordsin kautta 25. lokakuuta 2013. Albumin kappaleista "Jäniksen vuosi", "Mä meen naimisiin", "2006", "Heimo" ja "Millennium" on julkaistu musiikkivideot. *Aina* nousi Suomen virallisen albumilistan 16. sijalle.

Vuonna 2014 Gasellit solmi levytyssopimuksen Universal Music Finlandin alla toimivan levy-yhtiö Johanna Kustannuksen kanssa ja Gasellien kolmas albumi Seis julkaistiin sen kautta 30. lokakuuta 2015. Albumilla vierailevat Gracias, Kasmir, Iisa ja JV. 

Gasellit ilmoitti keväällä 2025 yhtyeen jäävän saman vuoden syyskuussa kahden vuoden mittaiselle keikkatauolle. 

## Diskografia

### Albumit
* *[[Kiittämätön]]* (2012)
* *[[Aina (albumi)|Aina]]* (2013)
* *[[Seis (Gasellien albumi)|Seis]]* (2015)
* *[[Veli (albumi)|Veli]]* (2017)
* *[[Jano (Gasellien albumi)|Jano]]* (2018)
* *[[Zen (Gasellien albumi)|Zen]]* (2021)
* *[[Gasellin kyynel]]* (2023)

## Lähteet

## Aiheesta muualla
* Gasellit Facebookissa
* Gasellit Instagramissa
* Gasellit All Dayn sivuilla
* 
* Gasellit SoundCloud -sivustolla
* http://www.raminvalitys.fi/artistit/gasellit
Varela

**Varela** on muun muassa seuraavien henkilöiden sukunimi:

* Amancio Amaro Varela (1939–2023), espanjalainen jalkapalloilija
* Antonio María Rouco Varela (s. 1936), espanjalainen kardinaali, Madridin arkkipiispa
* Félix Varela (1788–1853), kuubalainen pappi
* Fernando Varela (s. 1979), espanjalainen jalkapalloilija
* Guillermo Varela (s. 1993), uruguaylainen jalkapalloilija
* Jazmín Beccar Varela (s. 1986), argentiinalainen näyttelijä
* Juan Carlos Varela (s. 1963), Panaman presidentti
* Leonor Varela (s. 1972), chileläinen näyttelijä
* Obdulio Varela (1917–1996), uruguaylainen jalkapalloilija
* Silvestre Varela (s. 1985), portugalilainen jalkapalloilija
* Tulio Manuel Chirivella Varela (1932–2021), venezuelalainen katolinen arkkipiispa
Gasellit EP

**Gasellit EP** on rap-yhtye Gasellien huhtikuussa 2010 julkaistu omakustanne EP. EP:n kappaleesta "Silmäpussit" julkaistiin musiikkivideo tammikuussa 2010.

## Kappaleet
# Kuja kutsuu
# Uusii ongelmii
# Silmäpussit
# Kuka on lämmittäny mun uunii? (mukana Juno & VilleGalle)
# Pilaus-biisi
# Pohjois-Helsinki (mukana Pasi Saasta)
# Tee siit helpompaa
# Mankka, lekoi & dekki

## Biitit
* K.V.N & Lobo: 1, 3, 4, 6
* Musajusa: 2, 5, 7, 8

## Arvostelut
* Desibeli.net: 
* Tuoreet Platat: 

## Lähteet
Rodgers

**Rodgers** on muun muassa seuraavien henkilöiden sukunimi:

* Aaron Rodgers (s. 1983), yhdysvaltalainen amerikkalaisen jalkapallon pelaaja
* Brendan Rodgers (s. 1973), pohjoisirlantilainen jalkapallovalmentaja
* Clodagh Rodgers (1947–2025), pohjoisirlantilainen laulaja
* Guy Rodgers (1935–2001), yhdysvaltalainen koripalloilija
* Jimmie Rodgers (1897–1933), yhdysvaltalainen kantrilaulaja ja lauluntekijä
* Jimmy Rodgers (s. 1943), yhdysvaltalainen koripallovalmentaja
* Joan Rodgers (s. 1956), englantilainen oopperalaulaja
* Luke Rodgers (s. 1982), englantilainen jalkapalloilija
* Michael Rodgers (s. 1985), yhdysvaltalainen pikajuoksija
* Nile Rodgers (s. 1952), yhdysvaltalainen tuottaja, lauluntekijä, muusikko, säveltäjä, sovittaja ja kitaristi
* Paul Rodgers (s. 1949), brittiläinen rock-muusikko
* Richard Rodgers (1902–1979), yhdysvaltalainen säveltäjä
* Sheila Rodgers, *Rachel Abbott* (s. 1952), brittiläinen kirjailija.